สโมสรฟุตบอลฟลูมีเนงซี

สโมสรฟุตบอลฟลูมีเนงซี (อังกฤษ: Fluminense FC; โปรตุเกสแบบบราซิล: [flumiˈnẽsi futʃiˈbɔw ˈklubi]) เป็นสโมสรกีฬาของบราซิลที่ตั้งอยู่ในย่านลารันเจรัส ในเมืองริโอเดอจาเนโร ก่อตั้งขึ้นในปี ค.ศ. 1902 เป็นสโมสรฟุตบอลที่เก่าแก่ที่สุดในรัฐรีโอเดจาเนโร ปัจจุบันแข่งขันในกังเปโอนาตูบราซีเลย์รูแซรียีอา ซึ่งเป็นลีกสูงสุดของฟุตบอลบราซิล และกังเปโอนาตูการีโอกา ซึ่งเป็นลีกประจำรัฐ ฟลูมีเนงซีได้รับรางวัลชนะเลิศระดับประเทศมาแล้ว 4 สมัย โดยสมัยล่าสุดคือกังเปโอนาตูบราซีเลย์รูแซรียีอา ฤดูกาล 2012 ทีมยังเคยชนะเลิศโกปาโดบราซิล 2007 และโกปาริโอ 1952 ในปี ค.ศ. 1949 ฟลูมีเนงซีเป็นสโมสรฟุตบอลแห่งเดียวในโลกที่ได้รับถ้วยโอลิมปิก ซึ่งเป็นรางวัลที่คณะกรรมการโอลิมปิกสากลมอบเป็นประจำทุกปีให้แก่สถาบันหรือสมาคมที่มีผลงานดีเด่นและความซื่อสัตย์ในการพัฒนากีฬาโอลิมปิก ผลงานในระดับนานาชาติที่ดีที่สุดของฟลูมีเนงซีคือการชนะเลิศโกปาลิเบอตาดอเรส 2023 และรองชนะเลิศฟุตบอลชิงแชมป์สโมสรโลก 2023 สโมสรมีการแข่งขันฟุตบอลกับสโมสรอื่น ๆ ที่ยาวนาน โดยเฉพาะกับฟลาเม็งกู, บอตาโฟกู และ วัสกู ดา กามา โดยเฉพาะคลาสซิโกฟลา–ฟลู ถือเป็นหนึ่งในเกมดาร์บีที่ยิ่งใหญ่ที่สุดในบราซิลและอเมริกาใต้ โดยมีการบันทึกสถิติผู้ชมสูงสุดในการแข่งขันระหว่างสโมสรฟุตบอล (มากกว่า 200,000 คนในสนามกีฬามารากานัง) อ้างอิง แหล่งข้อมูลอื่น เว็บไซต์ทางการ (ในภาษาโปรตุเกส) Flickr: Fluminense Oficial's Photostream – Downloadable Fluminense Photos (ในภาษาอังกฤษ) Fluminense Football Club News at Sambafoot.com (ในภาษาอังกฤษ) Fluminense F.C. Page at Goal.com (ในภาษาอังกฤษ) Statistics on major competitions (ในภาษาโปรตุเกส) Statistics on all matches between 1902 and 2006 (ในภาษาโปรตุเกส) NETFLU – Hourly News about Fluminense Football Club (ในภาษาโปรตุเกส) Official Fluminense Football Club page at FIFA (ในภาษาอังกฤษ) Fluminense Football Club Page at ESPN Global (ในภาษาอังกฤษ) Fluminense F.C. at The World Game: News, Results & Tables (ในภาษาอังกฤษ)